**IZRAELIS**

|  |  |  |  |
| --- | --- | --- | --- |
| Data | Pateikiamos informacijos apibendrinimas | | Informacijos šaltinis |
| **Eksportuotojams aktuali informacija** | | | |
|  | Informacija apie Izraelio parlamento priimtą importo reformą. | | <https://www.chamber.org.il/media/166013/review-of-the-new-import-reform-in-israel-2022.pdf> |
|  | Izraelio prekybos rūmų pasiūlymai importuotojams ir eksportuotojams. | | <https://www.chamber.org.il/37679/40433/> |
|  | Izraelyje vykstančios parodos ir tarptautiniai verslo renginiai. | | <https://10times.com/top100/israel> |
|  | Izraelio mokesčių inspekcijos informacija dėl muitų ir kitų mokesčių prekėms pagal jų kodus. | | https://shaarolami-query.customs.mof.gov.il/CustomspilotWeb/en/CustomsBook/Import/CustomsTaarifEntry |
| **Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai** | | | |
|  | Pagrindinės Izraelio gyvybės mokslų institucijos | | <https://www.iati.co.il/iati-members.php> |
|  | Kvietimas teikti paraiškas dvišaliams MTEPI bendradarbiavimo projektams (kvietimas galioja iki spalio 30 d.). | | https://inovacijuagentura.lt/finansavimo-kvietimai/dvisalio-bendradarbiavimo-programu-mtepi-projektu-finansavimas-kvietimas-su-izraeliu.html?lang=lt |
| 07-18 | Remiantis Sveikatos apsaugos ministerijos ataskaita, 2023 metais Izraelyje smarkiai sumažėjo tarptautinių kompanijų atliktų klinikinių tyrimų. Pastaraisiais metais tokie bandymai sudarė didelę dalį Izraelio ligoninių pajamų. Jie taip pat svarbūs suteikiant pacientams galimybę naudotis naujausiomis technologijomis, išlaikyti Izraelio gydytojų tarptautinį statusą ir mokyti juos naudoti naujausius produktus. | | https://en.globes.co.il/en/article-clinical-trials-in-israel-decline-sharply-1001481782 |
| 07-17 | Izraelio biofarmacijos įmonė *CytoReason*, kurianti dirbtiniu intelektu pagrįstus kompiuterinius ligų modelius, paskelbė apie 80 mln. JAV dolerių finansavimo etapą iš *OurCrowd, Nvidia, Pfizer* ir *Thermo Fisher Scientific.* | | https://en.globes.co.il/en/article-israeli-ai-disease-models-co-cytoreason-raises-80m-1001484642 |
| 07-23 | Izraelio miniatiūrinių širdies siurblių kūrėja *Magenta Medical* paskelbė apie 105 mln. JAV dolerių pritrauktą investiciją. | | https://en.globes.co.il/en/article-israeli-heart-pump-co-magenta-medical-raises-105m-1001484955 |
| 07-24 | *FTS*, bendra *Israel Aerospace Industries (IAI)* ir *FFG* įmonė, sėkmingai dalyvavo Europos sausumos robotų bandymuose (*ELROB*) ir buvo apdovanota pirmąja vieta už geriausią mokslinį sprendimą su savo daugiafunkcine nepilotuojamų antžeminių transporto priemonių sistema *REX MKII* (autonominis važiavimas bekelėje, sudėtingoje aplinkoje). Demonstracija vyko Tryre, Vokietijoje, ja susidomėjo įvairių NATO šalių kariškiai. | | https://www.israeldefense.co.il/en/node/62669 |
| 07-28 | Tel Avivo mokslininkai kuria nešiojamą jutiklį, galintį aptikti neurologinius sutrikimus. Jutiklis leis aptikti ankstyvus neurologinių sutrikimų požymius stebint kasdieninius žmonių veiksmus. | | https://www.jpost.com/health-and-wellness/article-812108 |
| 07-24 | Sveikatos ministerija paskelbė savo metinę 2023 m. Izraelio ligoninių kokybės metrikos ataskaitą. Ši ataskaita skelbiama kasmet ir atspindi priežiūros lygį Izraelio medicinos centruose dėl įvairių gyvybei pavojingų sveikatos sutrikimų. Programos tikslas – matuojant įvairius parametrus parodyti medicininės priežiūros kokybę Izraelyje. Programa prasidėjo nagrinėjant penkis rodiklius, dėl kurių labai pagerėjo priežiūros kokybė. Bėgant metams programa išsiplėtė iki 82 parametrų. | | https://www.jpost.com/health-and-wellness/article-811639 |
| **Energetika, transportas, aplinka ir klimato kaita, žaliosios technologijos, kibernetinis saugumas** | | | |
| 07-04 | Gegužės pradžioje Turkijos vyriausybė įvedė embargą eksportui į Izraelį, įskaitant Turkijoje pagamintas transporto priemones. Tačiau naujausi skaičiai rodo, kad embargas nėra veiksmingas. Remiantis Susisiekimo ministerijos transporto priemonių duomenimis, 2024 m. gegužės–birželio mėn. Izraelyje buvo pristatytos 2 847 Turkijoje pagamintos privačios ir komercinės transporto priemonės, kurių vertė apie 63 mln. Eurų. Dauguma jų buvo importuotos prieš prasidedant embargui, tačiau panašu, kad importas nebuvo visiškai sustabdytas. | | https://en.globes.co.il/en/article-what-embargo-turkish-made-cars-still-arriving-in-israel-1001483578 |
| 07-21 | Liepos 25 d. įsigaliojo reforma, leidžianti žmonėms keisti elektros tiekėjus be išmaniojo skaitiklio. Reforma, kuriai vadovauja energetikos ir infrastruktūros ministras Eli Cohenas, leis 3,1 mln. elektros vartotojų Izraelyje perkelti savo sąskaitas iš *Israel Electric Corporation*. | | https://en.globes.co.il/en/article-all-consumers-enabled-to-switch-electricity-supplier-1001484790 |
| 06-30 | Didžiausia vyriausybės kaina kontroliuojamo 95 benzino kaina Izraelyje sekmadienį, liepos 1 d., vidurnaktį, kilo 0,04 NIS (0,01 Eur) už litrą iki 7,56 NIS (~1,89 Eur) už litrą, pranešė Energetikos ir infrastruktūros ministerija. | | https://en.globes.co.il/en/article-gasoline-prices-in-israel-back-on-the-rise-1001483030 |
| 07-23 | Izraelio kibernetinio saugumo įmonė *Unicorn Wiz* atmetė *Google* 23 milijardų JAV dolerių įsigijimo pasiūlymą ir planuoja toliau savo veiklą vystyti individualiai. | | <https://www.israeldefense.co.il/en/node/62658> |
| 07-09 | *Air Haifa* paskelbė, kad pirmąjį savo orlaivį oficialiai gaus liepos pabaigoje. Visiškai naujame ATR 72-600 lėktuve yra 72 sėdimos vietos, o *Air Haifa* artimiausiais mėnesiais gaus dar du tokius lėktuvus. Naujoji Izraelio oro linijų bendrovė tikisi rugsėjį pradėti reguliarius skrydžius tarp Haifos ir Eilato, taip pat vykdys maršrutus į Kiprą ir Graikiją. | | https://en.globes.co.il/en/article-air-haifa-to-receive-first-aircraft-this-month-1001483839 |
| 07-07 | Elektromobilių gamintojas *Tesla* daugumos Izraelyje populiarių modelių kainas sumažino tūkstančiais ir net dešimtimis tūkstančių šekelių. Pirmą kartą per beveik 18 mėnesių pagrindinis 3 modelio automobilis siūlomas už mažiau nei 200 000 NIS (50 000 eurų). | | https://en.globes.co.il/en/article-tesla-sharply-cuts-prices-in-israel-1001483833 |
| 07-09 | Karas ir haredi protestai atitolina žaliosios metro linijos ir raudonosios metro linijos pratęsimo atidarymą bei mėlynosios metro linijos statybų pradžią. Jeruzalės lengvųjų geležinkelių sistemos plėtros vėlavimai vis ilgėja. Žalioji linija tarp Scopus kalno ir Gilo, kuri turėjo būti atidaryta kitais metais, dabar bus atidaryta tik 2026 metų kovo mėnesį. Raudonosios linijos plėtinys, kuris iš pradžių turėjo būti atidarytas 2023 m. liepą, dabar pradės veikti ne anksčiau kaip 2024 m. lapkričio mėn. | | https://en.globes.co.il/en/article-jerusalem-light-rail-delays-pile-up-1001483810 |
| 07-03 | Spūsčių mokesčio įstatymas buvo priimtas kaip dalis naujų ekonominių susitarimų įstatymo, lydinčio 2021 m. biudžetą ir turi įsigalioti 2025 m., nors susisiekimo ministras ir finansų ministras turi teisę atidėti mokesčio įvedimą iki 2026 m. Finansų ministerija ir Izraelio mokesčių inspekcija ruošiasi iki šių metų pabaigos paskelbti konkursą spūsčių mokesčiui eksploatuoti. | | https://en.globes.co.il/en/article-tender-for-tel-aviv-congestion-charge-operator-on-horizon-1001483348 |
| 07-01 | Izraelio transporto bendrojo planavimo komanda, kuri prižiūri transporto infrastruktūros statybas Jeruzalėje, paskelbė konkursą dėl preliminaraus planavimo ir galimybių studijos dėl metro linijų Izraelio sostinėje. Konkursas paskelbtas Jeruzalės savivaldybei ir Susisiekimo ministerijai nustačius, kad miesto lengvųjų geležinkelių tinklas iki 2030 m. pasieks pajėgumą, todėl būtina plėsti viešąjį transportą. | | https://en.globes.co.il/en/article-jerusalem-metro-preliminary-planning-tender-issued-1001483170 |
| 07-29 | *Enlight Renewable Energy* užsakė du naujus projektus Izraelyje, todėl jų saulės energijos saugyklų skaičius šalyje padidės iki 9. *Yesha* ir *Re'im* projektai yra tik dalis bendrovės augimo strategijos Izraelyje, nes iki 2024 m. pabaigos jie planuoja turėti 12 parkų, o tai leis bendrai saulės energijos kaupimo galiai pasiekti maždaug 250 MW ir 600 MWh. | | https://www.jpost.com/business-and-innovation/energy-and-infrastructure/article-809514 |
| **Startuoliai, fintech, informacinės ir ryšių technologijos, inžinerija ir kt. technologijos** | | | |
|  | Informacija apie Izraelio startuolių ekosistemą (startuoliai, investuotojai, artimiausi renginiai ir kitos naujienos). | | <https://finder.startupnationcentral.org/> |
| 07-18 | Startup Nation Central 2024 m. pirmojo pusmečio ataskaitoje nustatyta, kad Izraelio įmonių susijungimai ir įsigijimai sudarė 4,1 mlrd. JAV dolerių kibernetinio saugumo įmonių įsigijimų. Per devynis sandorius Izraelio kibernetinio saugumo įmonės buvo įsigytos už 1,5 mlrd. JAV dolerių, o tai sudaro 35% visų susijungimų ir įsigijimų. | | https://en.globes.co.il/en/article-startup-nation-central-warns-on-cybersecurity-overdependence-1001484605 |
| 07-29 | Izraelio gynybos technologijų bendrovė *Elbit Systems Ltd.* paskelbė, kad su Izraelio kariuomene (*IDF*) buvo sudaryta apie 220 mln. JAV dolerių sutartis, kuri bus vykdoma per dvejus metus. Sutarties objektas – tiksliai valdoma minosvaidžių amunicija Izraelio *Iron Sting* gynybos sistemoms. | | <https://www.israeldefense.co.il/en/node/62711> |
| 07-29 | Praėjus vos kelioms dienoms po liepos 19 d. dronų atakos Tel Avive, Tel Avivo universiteto inžinieriai paskelbė apie savalaikį bepiločių orlaivių atpažinimo technologijos kūrimą, kuris galėtų žymiai pagerinti oro erdvės apsaugą miesto aplinkoje ir sudėtingomis sąlygomis.  Per mirtiną išpuolį iš Jemeno, per kurį žuvo vienas izraelietis ir dar keli buvo sužeisti, paaiškėjo, kad reikia skubiai tobulinti dronų aptikimo metodus. Izraelio kariškiai susekė droną, tačiau dėl žmogiškos klaidos jo nepriskyrė grėsmei. | | https://www.israel21c.org/engineers-debut-new-drone-id-tech-after-yemen-strikes-israel/ |
| 07-22 | Izraelio ir Amerikos organizacija, įsteigta abiejų šalių įmonių bendradarbiavimui skatinti, šešiems naujiems bendriems projektams patvirtino 6,5 mln. JAV dolerių. Be *Binational Industrial Research and Development (BIRD)* fondo finansavimo, šeši projektai taip pat gaus privataus sektoriaus finansavimą, todėl bendra investicijų suma sieks 16 mln. JAV dolerių. | | https://nocamels.com/2024/07/6-us-israel-rd-projects-receive-bilateral-funding/ |
| 07-18 | Atidarytas naujas inovacijų centras, įsikūręs Izraelio Negevo dykumoje, skirtas klimato technologijų plėtrai. Centras veikia kaip įvairių plėtros etapų pradedančiųjų įmonių inkubatorius, teikiantis įvairias paslaugas nuo finansavimo galimybių iki verslo plėtros, naujausių laboratorijų iki mentorystės programų. | | https://nocamels.com/2024/07/negev-innovation-hub-cultivates-environmental-tech-in-desert-climes/ |
| 07-28 | Finansų ministerija pranešė, kad birželio mėnesį dėl Izraelio ir Hamas karo nedirbo apie 67 000 darbuotojų, o tai 10% mažiau nei gegužę ir 90 proc. mažiau nei 2023 m. spalio mėn. Užimtumo lygis birželio mėnesį išliko mažesnis nei iki karo pradžios. Daugiausia dėl karo nedirbusių asmenų buvo vyrai (77 proc.), nes jie sudaro didesnę dalį pašauktųjų į IDF atsargas. | | https://www.jpost.com/business-and-innovation/tech-and-start-ups/article-812212 |
| **Turizmo sektoriui aktuali informacija** | | | |
| 12-20 | *Luftansa, SWISS* ir *Austrian* oro linijos nuo sausio 8 d. atnaujino apie 20-30% skrydžių, apie planus atnaujintus skrydžius taip pat skelbia *LOT, Air France, Blue Bird, Vueling, Transavia, TUS, Bulgaria Air. Turkish Airlines, Wizzrair, Ryanair, EasyJet, KLM*. Nuo karo pradžios skrydžius vykdė Izraelio oro linijos: *ELAL, Arkia, Israir, Sundor, Ethiopian Airlines, Etihad Airways, flyDubai (Emirates), Uzbekistan Airways, Hainan Airlines, Azimuth Airline, Red Wings.*  *Šiuo metu iš Lietuvos į Tel Avivą tiesioginius skrydžius vykdo Wizzair ir privati kompanija Overseas (kartą per savaitę skrydžiai į/iš Kauno).* | <https://en.globes.co.il/en/article-air-france-and-other-foreign-airlines-to-resume-israel-flights-1001467299>  https://www.jpost.com/israel-news/article-778333 | |
| 07-29 | Elektroninio kelionių leidimo (ETA-IL) reikalavimas, kuris šiuo metu bandomas ir turėjo įsigalioti rugpjūčio 1 d., dabar įsigalios sausio 1 d. Kiekvienas į Izraelį atvykstantis užsienietis prieš mažiausiai 72 val. iki kelionės turės užpildyti atitinkamą formą, su kuria galės keliauti į šalį. | https://www.jns.org/digital-pre-approval-for-tourists-to-israel-pushed-back-to-2025/ | |
| 07-24 | Maždaug 10 procentų viešbučių Izraelyje atsidūrė ant finansinio žlugimo slenksčio, smarkiai sumažėjus užimtumui nuo karo Gazoje pradžios 2023 m. spalį. Izraelio viešbučių asociacijos (IHA) paskelbta ataskaita apima laikotarpį nuo 2024 m. sausio iki birželio ir pabrėžia finansines problemas, su kuriomis susiduria Izraelio turizmo sektorius. IHA atstovauja 450 viešbučių visoje šalyje, kuriuose kartu dirba apie 42 000 darbuotojų.  Kai kurių Izraelio regionų viešbučiai, įskaitant Negyvąją jūrą ir Eilatą, turi aukštą užimtumo lygį, nes juose apgyvendinami izraeliečiai, perkelti dėl karo iš pasienio regionų netoli Gazos ir Libano. Viešbučiai ir svečių namai palei šiaurinę sieną buvo uždaryti nuo tada, kai prieš 10 mėnesių prasidėjo karas Gazoje. | https://thecradle.co/articles-id/26096 | |
| 07-25 | *Abraham Group*, turinti keturis hostelius Izraelyje, tapo pirmąja turizmo įmone Izraelyje, gavusia JAV įsikūrusios Pasaulinės tvaraus turizmo tarybos sertifikatą. Sertifikatas suteikiamas už efektyvų tvarumo planavimą, maksimalią socialinės ir ekonominės naudos vietos bendruomenei didinimą, kultūros paveldo puoselėjimą ir neigiamo poveikio aplinkai mažinimą. | https://www.timesofisrael.com/abraham-group-become-1st-israeli-chain-certified-by-global-sustainable-tourism-council/ | |
| **Bendra ekonominė informacija** | | | |
| 07-08 | Izraelio fiskalinis deficitas nuo 7,2% BVP gegužės pabaigoje, birželio mėnesį dar labiau padidėjo ir per pasiekė 7,6% BVP, praneša Finansų ministerija. Fiskalinis deficitas jau yra visu 1% didesnis už 2024 metų biudžete Vyriausybės nustatytą 6,6% fiskalinio deficito tikslą. | | https://en.globes.co.il/en/article-israels-fiscal-deficit-widens-further-1001483733 |
| 07-29 | Centrinio statistikos biuro naujausiuose socialiniuose ir ekonominiuose reitinguose Tel Avivas gavo aukščiausią visų Izraelio miestų reitingą kartu su Ramat Gan, Herzliya ir Kfar Saba, o Jeruzalė kartu su Bnai Brak ir Beit Shemesh buvo žemiausioje pakopoje. | | <https://en.globes.co.il/en/article-jerusalem-bottom-in-socioeconomic-ranking-1001485397> |
| 07-28 | Izraelio finansų ministerija paskelbė, kad nuo 2026 m. taikys kvalifikuotą vidaus rinkos minimalų mokestį (QDMTT).Šis planas siekia pakeisti esamą pelno apmokestinimo sistemą, leisti surinkti daugiau mokesčių iš tarptautinių įmonių, parduodančių produktus ar paslaugas. Programos tikslas – atnaujinti mokesčių įstatymus ir pritaikyti juos prie skaitmeninės ekonomikos, kai įmonės parduoda prekes ir paslaugas kitose šalyse nei moka mokesčius. Šis pakeitimas turės įtakos tarptautinėms technologijų įmonėms, įskaitant *Facebook, Apple, Amazon* ir *Google*. | | https://en.globes.co.il/en/article-israel-to-apply-15-minimum-corporate-tax-from-2026-1001485366 |
|  | Finansų ministerija rengia 2025 metų valstybės biudžetą. Kol ministerijos pareigūnai bando parengti subalansuotą fiskalinį planą, skirtą didesnių išlaidų gynybai problemai spręsti, politikai, vadovaujami ministro pirmininko Benjamino Netanyahu ir jo patarėjo ekonomikos klausimais prof. Avi Simhon stumia mokesčių lengvatas ir neskuba sudarinėti naujojo biudžeto.  Vienas pagrindinių ginčų yra dėl PVM padidinimo nuo 17% iki 18%, kuris turėtų įsigalioti 2025 m. sausio mėn. Šią priemonę, kurią Knesetas jau pernai kovą patvirtino kaip 2024 m. valstybės biudžeto dalį, Finansų ministerija mato kaip vieną iš pagrindinių ateinančių metų fiskalinio plano atramų. | | https://en.globes.co.il/en/article-budget-delay-canceling-vat-hike-jeopardize-israels-credit-rating-1001485189 |
| 07-24 | Remiantis nauju mokslininkų Sani Ziv ir Oreno Shapiro tyrimu, kuris buvo pristatytas Reichmano universiteto Aharono ekonominės politikos instituto metinėje konferencijoje, Izraelio kelių spūstys 6% padidina pragyvenimo išlaidų atotrūkį tarp Izraelio ir Europos. Tyrėjai išsiaiškino, kad palyginus su kitomis, į Izraelį gyventojų skaičiumi panašiomis šalimis (Austrija, Belgija, Danija, Nyderlandai, Suomija ir Švedija), Izraelis yra brangesnis 34 proc., lyginant tą patį plataus vartojimo prekių ir paslaugų krepšelį. | | https://en.globes.co.il/en/article-isreals-traffic-jams-add-6-to-cost-of-living-study-1001485064 |
| 07-15 | Izraelio vartotojų kainų indeksas (VKI) birželį pakilo 0,1%, o toks kilimas atitinka Izraelio banko prognozes. Centrinio statistikos biuro paskelbtais duomenimis, per dvylika mėnesių iki 2024 m. birželio pabaigos infliacija nežymiai pakilo iki 2,9% nuo 2,8%, fiksuotų gegužės pabaigoje. Infliacija išlieka žemiau Izraelio banko metinės tikslinės viršutinės 3% ribos. | | https://en.globes.co.il/en/article-june-cpi-up-01-as-housing-prices-jump-again-1001484442 |
|  | *UBS Global Wealth Report* ataskaitojeIzraelis užėmė 18 vietą, o vidutinis turtas vienam suaugusiajam 2023 m. siekė 260 000 JAV dolerių, t.y. 14 % daugiau nei 2022 m. ir gerokai viršijo vidutinį augimą pasaulyje – 4,2 %. Pasak Šveicarijos banko, vidutinis gerovės augimas Izraelyje buvo daug lėtesnis, o tai rodo, kad žemesnėse socialinėse ir ekonominėse grupėse turtas auga daug lėčiau ir didina ekonominę nelygybę. | | https://en.globes.co.il/en/article-ubs-israelis-average-wealth-rose-in-2023-1001483972 |
| 07-04 | Vidutinis darbo užmokestis Izraelio ekonomikoje išlieka rekordiniame lygyje. 2024 m. balandžio mėn. vidutinis darbo užmokestis Izraelyje buvo apie 3400 eurų, t.y. 7,3% daugiau nei 2023 m. balandžio mėn., praneša Centrinis statistikos biuras. | | https://en.globes.co.il/en/article-average-wages-in-israel-remain-high-1001483461 |
| 07-29 | Šekelis smarkiai silpsta JAV dolerio ir euro atžvilgiu dėl karo šiaurėje po to, kai 07-27 *Hizbollah* raketa Majdal Šamso mieste nužudė 12 vaikų. Tarpbankinėje prekyboje šekelis dolerio atžvilgiu pabrangsta 1,59% (3,739 NIS/$ ir 1,50% euro atžvilgiu – 4,053/€). | | https://en.globes.co.il/en/article-shekel-hit-hard-by-lebanon-war-worries-1001485394#utm\_source=RSS |
| 07-29 | Izraelio parlamento (Kneseto) finansų komitetas pritarė nekilnojamojo turto apmokestinimo taisyklių pataisai dėl lengvatų naujiems imigrantams, perkantiems nekilnojamąjį turtą Izraelyje. Nauji imigrantai turės teisę mokėti sumažintą 0,5% pirkimo mokestį, o ne 3,5% už vieną būstą, kurio vertė siekia iki 1,5 mln. eurų. | | https://en.globes.co.il/en/article-housing-purchase-tax-cut-approved-for-new-immigrants-1001485452#utm\_source=RSS |
| 07-22 | Centrinis bankas paskelbė pirmo pusmečio monetarinės situacijos šalyje ataskaitą. Per pusmetį pinigų politika buvo orientuota į neapibrėžtumo mažinimą, finansų rinkų, ypač užsienio valiutų, stabilizavimą, kainų stabilumo ir ekonominio aktyvumo palaikymą. 2024 m. sausio mėn. sprendimo dėl palūkanų normos metu atrodė, kad nepaisant didelio neapibrėžtumo, geopolitinės ir ekonominės sąlygos gerėjo, palyginus su 2023 m. spalio ir lapkričio mėn. Be to, buvo stebimas užsitęsęs infliacinės aplinkos mažėjimas ir ryškus ekonominės veiklos atsigavimas. Atrodė, kad karas neišplės į papildomus frontus, sumažėjo susirūpinimas dėl pastebimo nuvertėjimo, o fiskaliniu požiūriu atrodė, kad vyriausybė atliks reikiamus biudžeto koregavimus. Atitinkamai finansų ministerija nusprendė palūkanų normą sumažinti 0,25 procentinio punkto – iki 4,5 procento. Tęsiantis pusmečiui – 2024 m. vasario, balandžio, gegužės ir liepos mėn. sprendimuose – didėjo geopolitinis neapibrėžtumas, didėjo ir infliacinė aplinka, todėl buvo nuspręsta nekeisti palūkanų normos ir didžiausią dėmesį skirti rinkų stabilizavimui bei neapibrėžtumo mažinimui, kainų stabilumui ir ekonominio aktyvumo palaikymui. | | https://www.boi.org.il/en/communication-and-publications/press-releases/monetary-policy-report-first-half-of-2024/ |
| 07-08 | Centrinis bankas liepos 8 dieną nusprendė palikti nepakeistą palūkanų normą – 4,5 proc. Antrąjį 2024 m. ketvirtį ekonominės veiklos atsigavimas sulėtėjo: dėl pasiūlos apribojimų veiklai sunku priartėti prie tendencijos, kuri buvo būdinga ekonomikai prieš karą, o besitęsiančio geopolitinio neapibrėžtumo mastas neleidžia ekonomikai augti prognozuotu tempu. | | <https://www.boi.org.il/en/communication-and-publications/press-releases/the-monetary-committee-decides-on-july-8-2024-to-leave-the-interest-rate-unchanged-at-45-percent/> |
| **Strategijos ir naudingi dokumentai** | | | |
|  | Izraelio gyvybės mokslų industrijos 2023 m. ataskaita | | <https://iati.co.il/activities/life-science/> |
|  | Izraelio dirbtinio intelekto ir nacionalinio saugumo strategija | | <https://www.inss.org.il/publication/artificial-intelligence-and-national-security-in-israel/> |
|  | Izraelio 2023 m. aukštųjų technologijų apžvalga | | https://innovationisrael.org.il/en/report/2023-annual-report-state-high-tech |
|  | Izraelio dalyvavimas Europos Horizonto programoje | | <https://research-and-innovation.ec.europa.eu/strategy/strategy-2020-2024/europe-world/international-cooperation/association-horizon-europe/israel_en> |
|  | Izraelio technologijų sektoriaus darbo jėgos analizė | | <https://innovationisrael.org.il/en/report/how-many-israelis-really-work-in-high-tech/> |
|  | Infliacijos Izraelyje pokyčiai nuo 2018 m. | | <https://www.boi.org.il/en/communication-and-publications/press-releases/the-expected-rate-of-inflation-derived-from-various-sources-45/> |
|  | Aukštųjų technologijų sektoriaus renginių kalendorius | | https://iati.co.il/events/month/2024-05/ |
|  | Dirbtinio intelekto svarba Izraelyje | | https://www.jpost.com/business-and-innovation/opinion/article-807231 |
|  | Numatomas infliacijos lygis Izraelyje, vertinant įvairius šaltinius | | https://www.boi.org.il/en/communication-and-publications/press-releases/the-expected-rate-of-inflation-derived-from-various-sources-49/ |
|  | | | |
| *Parengė Donata Mauricaitė, LR komercijos atašė Izraelio valstybėje el. paštas* [*Donata.Mauricaite@urm.lt*](mailto:Donata.Mauricaite@urm.lt) | | | |